**A Ford Texasban, a Circuit of the Americas pályán tovább küzd a Hosszútávú Világbajnokság első helyezéséért**

* A Ford Chip Ganassi Racing a hétvégén újra rajthoz áll a Hosszútávú Világbajnokságon
* Andy Priaulx (GB) és Harry Tincknell (GB) nyolc pontos előnnyel állnak GT FIA Hosszútávú Világbajnokság egyéni tabellájának élén
* A Ford a Ferrarival küzd a gyártók bajnoki címéért a GT kategóriában

**2017. szeptember 11.** – A hétvégén az USA-ban folytatódik a Hosszútávú Világbajnokság, és a Ford a texasi Austinban, a Circuit of the Americas (COTA) pályán tovább küzd az első helyezésért. A Ford Chip Ganassi Racing csapat kemény és sikeres harcot vívott Mexikóban, pedig az ottani elnyújtott kanyarok és hosszú egyenesek nem igazán voltak ideálisak a Ford GT számára.

A Circuit of the Americas a WEC versenynaptár egyetlen olyan helyszíne, ahol a mezőny az óramutató járásával ellentétes irányban köröz. A pálya gyors kanyarjai jól fekszenek a Ford GT-nek, úgyhogy a csapat arra készül, hogy a lehető legtöbb pontot gyűjti be itt.

A bajnoki küzdelmet vezető Priaulx-Tincknell páros újra a 67-es rajtszámú autóval versenyez, és mindent megtesznek majd, hogy megvédjék első helyezésüket. Tavaly negyedikként értek célba a COTA-n.

“A COTA olyan pálya, amit nagyon szeretek,” mondta el Priaulx. “Tavaly majdnem dobogósok lettünk itt, idén pedig már sokkal több tapasztalattal versenyzünk, ami sok szempontból – például a gumiválasztás tekintetében is – előnyt jelent. Mindig jó előérzettel vágok neki azoknak pályáknak, amik előnyösek a számukra: a COTA mellett a Fuji és Sanghaj is ilyen. Bízzunk benne, hogy idén jól sikerül a rajtunk a COTA-n!”

Ezen a helyszínen a hőség teszi leginkább próbára a pilótákat. A tavalyi futamot délután indították, amikor a forróság szinte elviselhetetlen volt. Sajnos Stefan Mücke (GER) autójában már az első órában meghibásodott a klímarendszer, ezért vissza kellett térnie a boxba egy gyors javításra. Mücke csapattársa, Olivier Pla (FRA) pedig másféle problémákkal szembesült, amikor kétszer is prototípus-versenyautókkal ütközött a futamon.

“Bizakodva vágok neki a COTA-nak,” nyilatkozta Mücke. „Nagyon szeretem ezt a pályát, és szerintem az autónk idén jól passzol majd az itteni viszonyokhoz. A COTA-n az a legfontosabb, hogy a forrósághoz legmegfelelőbb gumiabroncsokat válasszuk; majd meglátjuk, idén mekkora lesz a hőség. Ez egy hosszú pálya sok gyors kanyarral, amikben a Ford GT nagyon erős. Azt hiszem, jók leszünk itt!”

A COTA 6 órás futamot szeptember 16-án szombaton, helyi idő szerint délben (közép-európai idő szerint 19:00 órakor) indítják.

# # #

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 203.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 53.000 alkalmazottat, az összevont, illetve nem összevont közös vállalkozásokkal együtt pedig mintegy 68.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

***A Chip Ganassi Racing csapat***

*Chip Ganassi immár 30 éve állandó szereplőnek számít az autóversenyzés világában, és mára az egyik legsikeresebb és leginnovatívabb szemléletű csapattulajdonosként tartják számon. Csapatai jelenleg négy autóval versenyeznek a Verizon IndyCar sorozatban, két autóval a Monster Energy NASCAR Cup sorozatban, két autóval a NASCAR XFINITY sorozatban, két gyári Ford GT-vel az IMSA WeatherTech SportsCar Bajnokságban és két gyári Ford GT-vel a FIA Hosszútávú Világbajnokságon. A csapatok összesített eredménye 18 bajnoki cím és 190 győzelem, amelyeket többek közt az Indianapolis 500, a Daytona 500, a Brickyard 400, a Daytona Rolex 24, a Sebring 12 és a Le Mans 24 órás futamokon értek el. Ganassi ultramodern versenyműhelyeket működtet Indianapolisban és az észak-karolinai Concordban; a csapat székhelye a pennsylvaniai Pittsburgh-ben található. További információ:* [*www.chipganassiracing.com*](http://www.chipganassiracing.com/)

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**1138 Budapest Népfürdő u. 22.  |  |
|  | Tel: +36 1 2454 205 |  |
|  | email: ogyorke@ford.com  |  |